
Előterjesztés Zalakaros Város Önkormányzata Képviselőtestületének 2024. március 21-én tartandó ülésére
Tárgy: Zalakaros, 293 hrsz-ú önkormányzati ingatlan bérbeadása szórakoztatás céljából 
              
Az előterjesztést készítette: Bognár Ottó Péter településüzemeltetési, hatósági és közbiztonsági referens
Tisztelt Képviselőtestület!
A Zalakaros, Termál út 3-5. szám alatti 293 hrsz-ú ingatlan (volt Probus telek) korábbi bérlője jelezte, hogy a korábbi szerződéseknek megfelelően a Zalakaros 293 hrsz-ú ingatlan telekrészét 2023. július 1-től – 2023. augusztus 31-ig ismételten bérbe kívánja venni. A Zalakaros 293 hrsz-ú ingatlan 1.000.000, - Ft/hó összegért került az elmúlt évben bérbeadásra.
Tájékoztatom a Tisztelt Képviselőtestületet, hogy az ingatlan bérbevételére vonatkozóan azonos célból (szórakoztatás, vidámpark) telefonon más vállalkozó is érdeklődött.

Tekintettel arra, hogy az ingatlan eladását a bérbeadás nem befolyásolja, javaslom az ingatlan szórakoztatás céljából (vidámpark) történő bérbeadását azzal, hogy a Bérbeadó felhívja a figyelmet, hogy a pályázat tárgyát képező ingatlan a fejlesztési terveiben szerepel, ezért amennyiben olyan jogi körülmény áll be, mely a bérletet befolyásolja, jogosult a bérleti szerződést azonnali hatállyal felmondani az időarányosan visszajáró bérleti díj visszafizetése mellett.
Határozati javaslat:
1. A Képviselőtestület
2. Zalakaros Város Önkormányzata Képviselőtestületének Az Önkormányzat vagyonáról, a vagyongazdálkodás és vagyonhasznosítás szabályairól szóló 14/2004 (IV.21.) rendelete 22. § alapján pályázatot ír ki a Zalakaros 293 hrsz-ú számú ingatlanok használatára vidámpark üzemeltetés céljára 2024. július 1. és 2024. augusztus 31. közötti időszakra.
3. A pályázati kiírásban az alábbiakat nevesíteni szükséges:

- a pályáztatás induló ára (bérleti díj) bruttó 1.100.000, - Ft/hó, azaz összesen 2.200.000, - Ft.
- garanciális feltételek: a szerződés hatályba lépésének feltétele a teljes bérleti díj előre megfizetése, hulladékszállítási szerződés megléte;
- rendkívüli szerződésbontási feltételek beépítése: köztisztasági szabályok megsértése, közrend, közbiztonság megsértése, a pályázat tárgyát képező ingatlan eladása.
4. Felhatalmazza a polgármestert, hogy a terület bérbeadására a legkedvezőbb ajánlattevővel kössön bérleti szerződést.
Határidő:            2024. március 28. (pályázat kiírása)
Felelős:               Novák Ferenc polgármester

Operatív felelős: Bognár Ottó Péter településstratégiai, hatósági és közbiztonsági referens
Zalakaros, 2024. március 7.

